cyanic-selkie/wikianc huggingface dataset:
தாமசு ஆல்வா எடிசன்
மறைவு
ஆக்க மேதை எடிசன் தன் 84 ஆம் வயதில், 1931 அக்டோபர் 18 ஆம் தேதி நியூஜெர்சியில் உள்ள வெஸ்ட் ஆரஞ்ச் நகரில் காலமானார். அமெரிக்க ஜனாதிபதி ஹெர்பர்ட் ஹூவர் எடிசனின் உடல் அடக்கத்தின் போது அமெரிக்காவெங்கும் மின்விளக்குகளை, ஒரு நிமிடம் அணைக்கும்படி ஆணையிட்டிருந்தார். அக்டோபர் 21 ஆம் தேதி மாலை 9:59 மணிக்கு அவரது உடல் அடக்கமானது. அக்டோபர் 21 ஆம் தேதி மாலை நியூ யார்க்கில் 'சுதந்திர தேவி சிலையின்'(Statue of Liberty) கையில் இருந்த தீப்பந்தம் ஒளி இழந்தது! பிராட்வே விளக்குகள், வீதியில் பயணப் போக்கு விளக்குகளைத் தவிர மற்ற எல்லா விளக்குகளும் ஒளியிழந்தன. சிகாகோ, டென்வர் போன்ற முக்கியமான இடங்களிலும் விளக்குகள் அணைக்கப்பட்டன.
வெளி இணைப்புகள்
பகுப்பு:அமெரிக்கக் கண்டுபிடிப்பாளர்கள் பகுப்பு:புத்தியற்றுநர் பகுப்பு:மின் பொறியியலாளர்கள் பகுப்பு:1847 பிறப்புகள் பகுப்பு:1931 இறப்புகள் பகுப்பு:காணொளிக் கோப்பு உள்ள கட்டுரைகள் பகுப்பு:ஆங்கில அமெரிக்கர்கள்
தர்மாம்பாள் ராமசாமி கலை அறிவியல் கல்லூரி
தர்மாம்பாள் ராமசாமி கலை அறிவியல் கல்லூரி 2000 ஆம் ஆண்டில் நிறுவப்பட்டது, இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இந்திய பல்கலைக்கழக மானிய ஆணையத்தால் அங்கீகரிக்கப்பட்ட கல்லூரி.
இடம்
தஞ்சாவூர் மாவட்டத்திலுள்ள ஒரத்தநாட்டுக்கு அருகில் தென்னமநாட்டில் இக்கல்லூரி அமைந்துள்ளது
படிப்புகள்
இந்த கல்லூரியில் ஆங்கிலம், கணினி, அறிவியல், வணிகவியல் என 8 பிரிவுகளில் பயிற்சி வழங்கப்பட்டு வருகின்றன.
மேற்கோள்கள்
பகுப்பு:பாரதிதாசன் பல்கலைக்கழக இணைவுக்கல்லூரிகள் பகுப்பு:தஞ்சாவூர் மாவட்டத்திலுள்ள தனியார் கலைக் கல்லூரிகள்
டேவிட் எஸ்.ஜி. பர்ட்டன்
'''டேவிட் எஸ்.ஜி. பர்ட்டன்' (David S.G. Burton'', பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1910/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
[http://www.cricketarchive.com/Archive/Players/28/28330/28330.html டேவிட் எஸ்.ஜி. பர்ட்டன்] - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 16 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:1888 பிறப்புகள் பகுப்பு:1948 இறப்புகள்
வைக்கோல்
வைக்கோல் (Hay) கால்நடைத் தீவனமாகப் பயன்படும் புல், கூலம், போன்றவற்றின் தாள்செறிந்த தட்டாகும். இது வெட்டித் துண்டாக்கப்பட்டு உலர்த்தி ஆடு, மாடு, செம்மறி, குதிரை போன்ற கால்நடைகளுக்குத் தீவனமாகப் பயன்படுத்தப்படும். என்றாலும், இது கினியா பன்றி, முயல் போன்ற வீட்டு விலங்குகளின் தீவனமாகவும் பயன்படுகிறது. பன்றிகள் வைக்கோலைத் தின்று பிற தாவர்வுண்ணிகளைப் போல நன்கு செரித்துக் கொள்ள முடிவதில்லை. வைக்கோல் மேய்ச்சல் நிலம் இல்லாத நிலையிலும் மேயமுடியாத மழைக்காலங்களிலும் தீவனமாகிறது. கால்நடைகள் தொழுவத்திலோ கொட்டகையிலோ கட்டிவைத்துள்ள போதும் வைக்கோல் தீவனமாகிறது.
thumb|right|வைக்கோல் போர்
புல்லரிசி, பார்லி, கோதுமை போன்றவற்றின் தாள்கள் பச்சையாகவே அறுத்து உலர்த்தி தீவனம் ஆக்கி கால்நடைகளுக்குப் பயன்படுத்தப்படுகின்றன; என்றாலும் அவை அறுவடைக்குப் பின் நெல்மணிகளை போரடித்து உதிர்த்ததும் நேரடியாக தாளாகவே முதன்மையான தீவனமாக கால்நடைகளுக்குப் பயன்படுகின்றன. கதிருடன் பச்சையாக வெட்டித் தீவனமாக்கிய வைக்கோலினும் தாள்வைக்கோலில் ஊட்டச் சத்து மிகவும் குறைவாகவே உள்ளது.
தாளும் கதிரும் சேர்ந்த வைக்கோலில் தான் தரமான ஊட்டச் சத்து உள்ளது. ஏனெனில், கதிரில் தான் தாளைவிட ஊட்டச் சத்து மிகுந்துள்ளது. எனவே உழவர் முற்றிய கதிர் உள்ள தாளை வயலில் அறுவடை செய்து வெட்டித் துண்டுகளாக்கி ஈரம் முழுவதும் வற்றும்படி மணிகள் உதிராதபடி உலர்த்துவர். பிறகு அவற்றைக் கட்டுகளாகக் கட்டி சிப்பங்கள் ஆக்கிப் போர்களில் அல்லது கிடங்குகளில் தேக்கிவைப்பர். .
வைக்கோலை அறுவடைக்குப் பிறகு கவனமாக வானிலை ஊறுகளில் இருந்து பேணவேண்டியுள்ளது. வறட்சிக் கால அறுவடைகளில் கதிரளவை விட தாள் அளவு கூடுதலாகி விடுவதால், மிகக் குறைந்த ஊட்டச் சத்துள்ள வைக்கோலையே தருகின்றன. மிக ஈரமான வானிலைகளில் வயலில் வைக்கோல் மட்கி விடுவதால் அவற்றைக் கட்டுகளாக்கிச் சிப்பம் கட்ட இயலாமல் போகிறது. எனவே அறுவடை காலத்தின் சில வாரங்கள் உழவருக்கு வானிலை மிக அறைகூவலான காரணியாகி விடுகின்றன. நல்ல வானிலைக் காலத்தில் உழவர் அறுப்பு, கதிரடிப்பு, கட்டுகட்டுதல் பணிகளில் முனைப்பாக ஈடுபடுவர். காற்றுள்ளபோதே தூற்றிக்கொள் எனும் பழமொழி இதை நமக்கு உணர்த்துகிறது. ஈர வைக்கோல் போரில் போரில் வைக்கோல் மட்கிவிட வழிவகுக்கும். இதனால் தீவனம் நஞ்சாகி கால்நடைகளை நோய்வாய்ப்படச் செய்யும்.
அறுவடைக்குப் பின் வைக்கோல் நனையாமல் பேணப்படும். மட்குதலும் காளான் பீடிப்பும் வைக்கோலின் ஊட்டத்தைக் குறைப்பதோடு கால்நடைகளுக்கு நோய்களையும் ஏற்படுத்தும். வைக்கோலின் இணைவாழ்வுப் பூஞ்சை மாடுகளிலும் குதிரைகளிலும் நோய்களை உருவாக்கும்.
உயர்தர பெரும வைக்கோலின் அறுவடை உகந்தநிலப் பயிரீடு, வளமானவயல், உகந்த வானிலை ஆகிய காரணிகளைச் சார்ந்துள்ளது. இந்நிலைமைகளில் பயிரிடும் பண்ணைகளில் வானிலை கேடுறும்வரை விரைவும் செறிவும் மிக்க செயல்பாடுகள் அமையும்.
தமிழகத்தில் நெற் பயிர் அறுவடைக்குப் பின் நெல் தாள் உலர்த்தப்பட்டு கால்நடைகளுக்குக் (குறிப்பாக மாடுகளுக்கு) உணவாகப் பயன்படுத்தப்படுகிறது. இது வைக்கோல் என்று அழைக்கப்படுகிறது. வைக்கோல், அதன் உலர்ந்த நிலையிலேயே கால்நடைகளால் விரும்பி உண்ணப்படுகிறது. ஆகையால், உழவர்கள் வைக்கோல் ஈரப்படாமலும் மழையில் நனையாமலும் காக்க முயல்வர். அப்படி ஈரப்பட்டாலும் வெயிலில் ஓரிரு நாட்கள் காய வைப்பதன் மூலம் வைக்கோலை உலர வைத்து கால்நடைகளுக்கு உண்ணத் தர முடியும். ஓரிடத்தில் குவித்து வைக்கப்பட்ட வைக்கோலை வைக்கோல் போர் அல்லது வைக்கோல் படப்பு என்பர். அவ்வாறு குவித்து வைத்த வைக்கோல் காற்றில் பறந்து விடாமல் காக்க, வைக்கோல் போரை சுற்றி வைக்கோலாலே பின்னப்பட்ட வைக்கோல் பிரியை சுற்றி வைப்பர். வைக்கோல் போர்களைக் கூல (தானிய) மூட்டைகளை பாதுகாப்பாக ஒளித்து வைக்கும் கிடங்காகவும் உழவர்கள் பயன்படுத்துவர். இது தவிர வைக்கோலைக் குடிசைகளின் மேலும் இட்டு கூரை கட்டுமானப் பொருளாகப் பயன்படுத்துவதும் உண்டு
உட்கூறுகள்
வட்டாரம் சார்ந்து வழக்கமாக வைக்கோல் பலவகைத் தாவரக் கலவையால் ஆனதாக அமையும். இவற்றில் மேய்ச்சல் புல், புல்லரிசிப் புல் (உலோலியம் சிறப்பினங்கள்), திமோத்தி, புரோம், பெர்முடா, பூஞ்செடிப் புல்லினங்களும் இன்னும்பிற சிறப்பினங்களும் அடங்கும். தீவன வைக்கோலாக அல்பால்பா, சிவப்பு, வெள்ளைக் கிராம்பு, மிதவெப்ப மண்டலக் கிராம்பு போன்ற பருப்புவகைப் பயிர்த் தட்டுகளும் பயன்படுகின்றன. பருப்புவகைத் தீவன வைக்கோல் பூக்கும் முன்பேனைளந்தட்டுகளை வெட்டி உலர்த்தித் தீவனமாக்கப்படுகின்றன. சில மேய்ச்சல் நிலப் பூடுகளும் தீவனமாகப் பயன்படுகின்றன. என்றலும், சில பூடுகள் சில கால்நடைகளுக்கு நஞ்சாகின்றன.
வெளி இணைப்புகள்
.
பகுப்பு:பயிர்கள் பகுப்பு:தீவனங்கள்
பெண்ணை நம்புங்கள்
பெண்ணை நம்புங்கள் 1973 ஆம் ஆண்டு வெளிவந்த தமிழ்த் திரைப்படமாகும். வி. பி. ஸ்ரீநிவாசன் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், ஜெயந்தி மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு வி. குமார் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.
மேற்கோள்கள்
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:வி. குமார் இசையமைத்த தமிழ்த் திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள்
விசுவநாதன் இரத்தினம்
விசுவநாதன் இரத்தினம் (Viswanathan Ratnam)(பிறப்பு 1 ஆகஸ்ட் 1932-இறப்பு 24 மே 2020) என்பவர் இந்திய நீதிபதி, இமாச்சலப்பிரதேசத்தின் உயர் நீதிமன்றத்தின் முன்னாள் தலைமை நீதிபதி மற்றும் இமாச்சலப்பிரதேச ஆளுநராகவும் பணியாற்றியவர் ஆவார்.
மேற்கோள்கள்
பகுப்பு:சென்னை உயர் நீதிமன்ற நீதிபதிகள் பகுப்பு:இமாச்சலப் பிரதேச ஆளுநர்கள் பகுப்பு:இந்திய நீதிபதிகள் பகுப்பு:வாழும் நபர்கள் பகுப்பு:1932 பிறப்புகள் பகுப்பு:2020 இறப்புகள்
ஒட்டுபொருள்
ஒட்டுபொருள் (Adhesive),  பசை, பிணை, கோந்து, அல்லது பிசின், என்பது இரண்டு தனிப் பொருள்களின்  ஒருபக்கம் அல்லது இருபக்கம் பூசி ஒட்டவைக்க உதவும் பொன்ம(உலோக)மற்ற பொருளாகும்.
ஓட்டுபொருள்களின் பயன்பாடு தையல், எந்திரப் பூட்டல், பற்றுவைப்பு சில மேம்பாடுகளைத் தருகிறது. இதனால் வேருபட்ட பொருள்களை இணைக்க முடிகிறது. இணைப்பில் சீரான தகைவுப் பரவல் கிடைக்கிறது. எளிய முறையாக உள்ளதால் செலவும் குறைகிறது. வடிவமைத்தலில் பேரளவு நெகிழ்திறம் கிடைக்கிறது. இதன் குறைபாடுகளாக, உயர் வெப்பநிலையில்நிலைப்பு குறைதல், சிறுபரப்பால் பெரும்பொருட்களை இணைத்தலில் உள்ள நலிவான நிலை ஓர்வுக்காகப் பொருட்களைப் பிரிப்பதில் உள்ள அரிய நிலை ஆகியன் அமைகின்றன.
தொடக்க கால மாந்தன் 200,000 ஆண்டுகளுக்கு முன்பே ஒட்டுபொருட்களைப் பயன்படுத்தியுள்ளான்; கற்கருவிகளை மரப்பிடியுடன் இணைக்க பிர்ச்சுமரப் பட்டையில் இருந்து ஒட்டுகீலை இறக்கியுள்ளனர், நியோந்திரதால மாந்தர்கள். கிமு 2000 ஆம் ஆண்டுவாக்கிலேயே ஒட்டுப்ருள் பயன்பாட்டுக்கான இலக்கியச் சான்றுகள் கிடைக்கின்றன. கிரேக்கரும் உரோமரும் ஒட்டுபொருள் உருவாக்க பெருமுயற்சி எடுத்துள்ளனர். கிபி1500 முதல் கி1700 வரை ஐரோப்பவில் ஒட்டுபொருள் பயன்படவில்லை. பிறகு கிபி 1900 வரை ஒட்டுபொருள் பயன் கூடிவந்துல்ளது. ஒட்டுபொருள் கண்டுபிடிப்புகளும் படிப்படியா வளர்ந்துள்ளன. சென்ற நூர்றாண்டில் இருந்துதான் செயற்கை ஒட்டுப்ருளின் உருவாக்கம் வேகமாக்க வளரலானது; இப்பணியில் இன்றும் புத்தாக்கங்கள் தொடர்கின்றன.
வகைகள்
ஒட்டும் முறையைப் பொறுத்து ஒட்டுபொருட்கள் பிரிக்கப்படுகின்றன. இவை பிறகு வினைபுரிவன, வினை புரியாதன எனப் பிரிக்கப்படுகின்றன. ஒட்டுதல் வலிமையூஅ வேதிவினை நிகழ்தலைப் பொறுத்து இந்த வகைபாடு அமைகிறது. மாறாக, இவற்றை இயற்கையானதா செயற்கையானதா எனவும் பிரிக்கலாம். அல்லது இவற்றின் தொடக்கப் பொருள்நிலையைச் சார்ந்தும்(நீர்ம, குழைவு, பிசின் போல) பிரிக்கலாம்.
வச்சிரம்
வச்சிரம் ( Animal glue) என்பது விலங்கின் ஊன்பசைப் பொருளாகும். இது மரம், தோல், காகிதம், துணி போன்றவற்றை ஒட்டுவதற்குப் பயன்படுகிறது. விலங்குகளின் தோல், எலும்பு, இரத்தம், பால் ஆகியவற்றிலிருந்து வச்சிரம் தயாரிக்கிறார்கள். இதைத் தூய்மையற்ற ஊன்பசை எனும் புரதவகைப் பொருள் எனலாம்.
வச்சிரப் பயன்கள்
தோல்பெட்டிகள், மரப்பொருட்கள் ஆகியவை செய்தல், புத்தகக் கட்டட வேலை, தீக்குச்சித்தொழில், நாணய நோட்டடிக்கும் தாள்செயல், மிதியடி செய்தல் போன்ற பலவகைத் தொழில்களில் வச்சிரம் பயன்படுகிறது.
செயலாக்க முறைகள்
ஒட்டுபொருட்களைப் பரத்திப் பூச, தூவிகளோ உருளிகளோ வழக்கமாகப் பயன்படுகின்றன. தெளிப்பு வீசிகளோ எறிதூவிகளோ கூட பயன்படலாம். இவை மனித ஆற்றலாலோ எந்திர விசையாலோ செயல்படுத்தப்படலாம்.
தேக்க ஆயுள்
சில பசைகளும் ஒட்டுபொருட்களும் வரம்புடைய தேக்க வாழ்நாளைக் கொண்டுள்ளன. தேக்க வாழ்நாள் பல்ல காரணிகளைச் சார்ந்துள்ளது. அவற்றில் முதன்மையான கரணி வெப்பநிலையாகும். இவை உயர் வெப்பநிலைகளில் தம் திறத்தை இழக்கின்றன; மேலும் கெட்டியாகி விடுகின்றன. உயிரக(ஆக்சிசன்), ஆவிநீர் ஆட்பாடு தேக்க ஆயுளைக் கட்டுபடுத்துகிறது.
வெளி இணைப்புகள்
பகுப்பு:ஒட்டுபொருள்கள் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
ரிச்சர்ட் கியூ. ட்விஸ்
'''ரிச்சர்ட் கியூ. ட்விஸ்' (Richard Q. Twiss'', 24 ஆகத்து 1920 – 20 மே 2005) இங்கிலாந்து நாட்டை சேர்ந்த  ஒரு வானியலாளர் ஆவார். இவர் ராபர்ட் ஆன்பரி-பிரௌனுடன் இணைந்து "ஆன்பரி-பிரெளன் மற்றும் ட்விஸ் விளைவு” என்ற சோதனையில் ஈடுபட்டார். இதனால் 1954 ஆம் ஆண்டில் இங்கிலாந்தில் குறிக்கீட்டுமானியின் வளர்ச்சிக்கு வழிவகுத்தது. அவர்களது கண்டுபிடிப்பானது குவாண்டம் குறுக்கீடு குறித்து நிறுவப்பட்ட நம்பிக்கையை முரண்பாடாகக் காட்டியது.
வாழ்க்கைக் குறிப்பு
ரிச்சர்ட் கியூ. ட்விஸ் இந்தியாவில் உள்ள சிம்லாவில் 1920ல் பிறந்தார். இங்கிலாந்தில் உள்ள கேம்பிரிட்சுப் பல்கலைக்கழகத்தில் கணிதம் பயின்றார். அங்கு சிறப்பு பட்டத்தேர்வில் வெற்றி பெற்றார். அதன்பின்பு ராடார் மற்றும் அடிப்படை மின்னணுக் கோட்பாட்டினை நிறுவினார். இவருக்கு 1949 இல் அறிவியலுக்கான முனைவர் பட்டம் மாசாச்சூசெட்சு தொழில்நுட்பக் கழகத்தால் வழங்கப்பட்டது.
நரபிரை விண்மீன்சார் செறிவுக் குறிக்கீட்டுமானி அமைப்பதில்  ட்விஸ் உதவினார். குறிக்கீட்டுமானி உதவியுடன் 1965 மற்றும் 1974ம் ஆண்டுக்கு இடையே எடுக்கப்பட்ட அளவீடுகள் சூரியனை விட விண்மீன்களே சூடான வெப்பநிலை அளவை கொண்டுள்ளதாக நிறுவப்பட்டது. இவ் அளவீடுகள் இன்னும் பயன்பாட்டில் உள்ளது.
thumb|மைக்கல்சன் குறுக்கீட்டுமானி இந்த செறிவுக் குறிக்கீட்டுமானியின் சைகை-இரைச்சல் விகிதம் மைக்கல்சன் விண்மீன்சார் குறுக்கீட்டுமானியுடன் ஒப்பிடும்போது மிகவும் குறைவான விகிதத்தில் இருந்தது. இதனால் ட்விஸ் இங்கிலாந்தில் உள்ள டெடிங்டனில் அமைந்துள்ள தேசிய இயற்பியல் ஆய்வுக்கூடத்தில் மைக்கல்சன் ஸ்டெல்லர் குறிக்கீட்டுமானியைப் பயன்படுத்த முடிவு செய்தார். ஜான் டேவிஸ் இத் திட்டத்தில் சிறிதுகாலம் அவருடன் இணைந்து பணியாற்றினார்.
அதே காலகட்டத்தில் அந்தோயி லேபீரியா என்பவர் ஸ்பெக்கில் குறிக்கீட்டுமானியைக் கண்டுபிடித்தார். இக் கண்டுபிடிப்பானது உலகெங்கிலும் குறிக்கீட்டுமானி பற்றிய ஆர்வத்தை ஊக்குவித்தது. இதனால் குறிக்கீட்டுமானி மலிவானதாகவும் ஸ்பெக்கில் குறிக்கீட்டுமானி உயர்ந்த செயல்திறனைக் கொண்டிருப்பதாகவும் ஜான் டேவிஸ், ஆன்பரி பிரெளன் மைக்கேல்சன் ஆகியோர் நம்பினர்.
1970களின் நடுப்பகுதியில் ட்விஸ் அறிவியலில் தீவிர ஈடுபாட்டிலிருந்து ஓய்வு பெற்றார். 2004 இல் அவர் ஆத்திரேலியாவுக்கு குடிபெயர்ந்தார். 2005ம் ஆண்டு மே மாதம் 20ம் தேதி அன்று அவர் மறைந்தார்.
1968 ஆம் ஆண்டில் ராயல் வானியல் கழகத்தின் எடிங்டன் பதக்கம் ட்விஸ்க்கும் ஆன்பெரி-பிரௌனுக்கும் சேர்த்து வழங்கப்பட்டது.
1982 ஆம் ஆண்டில் ஆல்பர்ட் ஏ. மைக்கல்சன் பதக்கம் பிராங்க்ளின் நிறுவனத்திலிருந்து ட்விஸ்க்கும் ஆன்பெரி-பிரௌனுக்கும் சேர்த்து வழங்கப்பட்டது.
உசாத்துணைகள்
பகுப்பு:பிரித்தானிய வானியலாளர்கள் பகுப்பு:1920 பிறப்புகள் பகுப்பு:2005 இறப்புகள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
சௌராட்டிர தீபகற்பம்
right|thumb|250px|சௌராட்டிர தீபகற்பம் அல்லது கத்தியவார் தீபகற்பம் right|thumb|250px|[[லோத்தல், அரப்பா மற்றும் மொகெஞ்சதாரோ நாகரீக சின்னங்கள் கண்டெடுக்கப்பட்ட இடம்]] சௌராட்டிர தீபகற்பம் அல்லது கத்தியவார் தீபகற்பம் குஜராத் மாநிலத்தின் தென்மேற்கு பகுதியில் அமைந்துள்ளது. சௌராட்டிர தீபகற்பத்தின் எல்லைகளாக, வடக்கே கட்ச் மாவட்டமும், மேற்கே அரேபியன் கடலும், தெற்கிலும், தென்மேற்கிலும் காம்பே வளைகுடாவும், வடமேற்கே கட்ச் வளைகுடாவும் கிழக்கே குசராத்தின் இதர மாவட்டங்களும் அமைந்துள்ளது. இத்தீபகற்ப பகுதியை சௌராட்டிரம் அல்லது கத்தியவார் பகுதி என்றும்; இங்குள்ள மக்கள் சௌராட்டிர மொழி பேசியதால் சௌராஷ்ட்ரீகள் என்றும், தற்போது இங்கு கத்தியவாரி சமூகத்தினர் அதிகம் வாழ்வதால் கத்தியவாரிகள் என்றும் அழைக்கப்படுகின்றனர்.
வரலாறு
அரப்பா மற்றும் மொகெஞ்சதாரோ நாகரீக சின்னங்கள், இத்தீபகற்பத்தில் உள்ள லோத்தல் மற்றும் சோமநாதபுரத்தில் உள்ள பிரபாச பட்டினம் என்ற இடத்தில் கண்டெடுக்கப்பட்டன. கி.மு., மூன்றாம் நூற்றாண்டில் சௌராட்டிர தீபகற்ப பகுதி மௌரியர்களின் ஆட்சியிலிருந்து சக வமிச அரசர்களின் கீழ் வந்தது. குப்தர்களின் காலத்திற்குப் பின் சௌராட்டிர தீபகற்ப பகுதிகள் வல்லபி வம்ச அரசர்களின் கீழ் வந்தது.
இசுலாமிய அரசர்களின் தாக்குதல்களுக்கு இப்பகுதி பலமுறை உள்ளாயிற்று. கசினி முகமது 1024-இல் சோமநாதபுரம் (குசராத்து), துவாரகை போன்ற இடங்களின் மீது படையெடுத்தார். தில்லி சுல்தான் அலாவுதீன் கில்சியின் படைத்தலைவர்கள் துவாரகை கிருஷ்ணன் கோயிலையும், சோமநாதபுரம் சிவன் கோயிலையும் தகர்த்தனர். இந்தியாவை ஆண்ட பிரித்தானியர்கள் காலத்தில் இத்தீபகற்பத்தில் 226 சுதேச சமஸ்தானங்கள் இருந்தன. இந்தியா விடுதலை அடைந்த பின்பு அனைத்து சுதேச சமஸ்தானங்கள், சர்தார் வல்லபாய் படேலின் கடும் முயற்சியால் இந்தியாவுடன் இணைக்கப்பட்ட்து.
மாவட்டங்கள்
15 ஆகஸ்டு 2013 அன்று துவக்கப்பட்ட ஏழு புதிய மாவட்டங்களில் கிர்சோம்நாத் மாவட்டம், தேவபூமி துவாரகை மாவட்டம், மோர்பி மாவட்டம் மற்றும் போடாட் மாவட்டம் என நான்கு மாவட்டங்கள் சௌராட்டிர தீபகற்பகுதியில் துவக்கப்பட்டது.
கனிம வளங்கள்
எரிமலை குழம்பினால் ஆன மணல் கற்கள் 60,000 சதுர கிலோ மீட்டர் பரப்பளவில் பரந்து காணப்படுகிறது. கடற்கரை பகுதிகளில் களிமண், சுண்ணாம்பு கற்கள் பரந்து காணப்படுகிறது.
வேளாண்மை
கோதுமை, தினை, நவதானியங்கள், நிலக்கடலை மற்றும் பருத்தி இங்கு விளையும் முதன்மை பயிர்கள்.
மேற்கோள்கள்
பகுப்பு:சிந்துவெளி நாகரிகம் பகுப்பு:இந்தியத் தொல்லியற்களங்கள் பகுப்பு:சௌராட்டிரர் பகுப்பு:இந்தியப் புவியியல் பகுப்பு:சௌராட்டிர தீபகற்பம்
டேவிட் ஹசி
டேவிட் ஜோன் ஹசி (David John Hussey, பிறப்பு: 15 ஜூலை 1977) ஓர் ஆத்திரேலியத் துடுப்பாட்டக்காரர். வலதுகை மட்டையாளரும் வலதுகை புறத்திருப்பப் பந்துவீச்சாளருமான இவர் ஆத்திரேலியத் தேர்வுத் துடுப்பாட்டக்காரர் மைக்கேல் ஹசியின் இளைய சகோதரர் ஆவார்.
சான்றுகள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
சீவான் மக்களவைத் தொகுதி
சீவான் மக்களவைத் தொகுதி, இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.
சட்டமன்றத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன. தொகுதியின் எண்ணும் அடைப்புக்குறிக்குள் தரப்பட்டுள்ளது.
சிங்கப்பூர் தேசிய மருத்துவமனை
சிங்கப்பூர் பொது மருத்துவமனை  (Singapore General Hospital, சுருக்கம்: SGH; ; Hospital Besar Singapura) சிங்கப்பூரின் மிகப்பெரியதும் பழமையானதுமான அரசு மருத்துவமனை ஆகும். இந்த மருத்துவமனைக்கான முதற் கட்டிடத்திற்கு 1821 இல் அடிக்கல் நாட்டப்பட்டது.
இந்த மருத்துவமனையில் சிங்கப்பூரின் தந்தை எனப்படும் லீ குவான் யூ நுரையீரல் அழற்சிக்குச் சிகிச்சை பெற்றுவந்தார். 2015 ஆம் ஆண்டில் தன் 91 ஆம் வயதில் இந்த மருத்துவமனையில் அவர் மரணமடைந்தார்.
சென்னை மாவட்ட சார்நிலை நீதிமன்றங்கள்
இந்தியாவின் மாநிலமான தமிழ்நாட்டின் தலைநகரமான் சென்னையின் சார்நிலை நிலை நீதிமன்றங்களை குறிப்பதாகும். இந்நீதிமன்றங்கள் சென்னை மற்றும் அதைச் சுற்றியுள்ள பகுதிகளின் நீதிமுறைமைகளை செயல்படுத்துகின்றது.
மேற்கோள்கள்
பகுப்பு:தமிழக நீதிமன்றங்கள்
டேவிட் பர்ட்டன்
டேவிட் பர்ட்டன் (David Burton , பிறப்பு: ஆகத்து 23 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும், மூன்று இருபதுக்கு -20 போட்டிகளிலும் கலந்து கொண்டுள்ளார். 2006-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1985 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
இடுகுறிப் பெயர்
எவ்விதக் காரணமும் இல்லாமல் முன்னோர் இட்டு வழங்கி வரும் பெயர்கள் இடுகுறிப் பெயர்கள் எனப்படும் என்று பள்ளி இலக்கணப் புத்தகங்களில் கூறப்பட்டுள்ளது. ஆனால் மொழி ஞாயிறு பாவாணா் போன்ற அறிஞா்கள் ”எல்லாச் சொல்லும் பொருள் குறித்தனவே எனும் தொல்காப்பியப் பாடலை மேற்கோள்கூறி இடுகுறிப் பெயா்க் கொள்கையை மறுப்பா். எ.கா. நிலம், கடல்.
பகுப்பு:சொல்லிலக்கணம்
தி. அன்பழகன்
'''தி. அன்பழகன்' (T. Anbazhagan'') ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் வேலூர் மாவட்டம் புதுப்பேட்டை பகுதியிலுள்ள காட்டூர் கிராமத்தினைச் சார்ந்தவர். அன்பழகன் அனைத்திந்திய அண்ணா திராவிட முன்னேற்றக் கழகம் கட்சி சார்பாக நாட்ராம்பள்ளி சட்டமன்றத் தொகுதிக்கு 1977, 1980 மற்றும் 1984 ஆண்டுகளில் நடைபெற்ற தமிழ்நாடு சட்டமன்றத் தேர்தலில் போட்டியிட்டு வெற்றிபெற்று தமிழ்நாடு சட்டப் பேரவை உறுப்பினராகப் பதவிவகித்தார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள்
புச்சர் (சர்ரே துடுப்பாட்டக்காரர்)
புச்சர் (Butcher, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 முதல்தர துடுப்பாட்டப் போட்டிகளில் கலந்து கொண்டுள்ளார். 1787 - 1793 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
செலினா ஜெயிட்லி
இளமைப் பருவம்
ஜெயிட்லி பஞ்சாபி தந்தைக்கு மகளாகப் பிறந்தார். இவரது தந்தை வி.கே. ஜெயிட்லி இந்திய இராணுவத்தில் தளபதியாகப் பணியாற்றி ஓய்வு பெற்றவர். இவரது தாய் முன்னாள் ஆப்கானிய அழகு இராணியாக இருந்தவர். இவரது சகோதரர் இந்திய இராணுவத்தில் பணியாற்றி வருகிறார்.
செலினா லக்னோ உட்பட பல நகரங்களில் வளர்ந்தவர். இவர் லக்னோவில் உள்ள சிட்டி மாண்டிசரி பள்ளியில் படித்தார். இவரது தந்தை பணியாற்றிய ஒரிசாவில் உள்ள பெர்ஹம்புரிலும் கல்வி பயின்றார். இவர் தனது பெரும்பாலான நாட்களை மேற்கு வங்காளத்தின், கொல்கத்தாவில் கழித்தார். இவர் இந்திரா காந்தி திறந்த நிலைப் பல்கலைக்கழகத்தில் வணிகவியலில் பட்டம் பெற்றார்.
தொழில் வாழ்க்கை
2001 ஆம் ஆண்டுக்கான பெமினா மிஸ் இந்தியா போட்டியில் ஜெயிட்லி முதல் இடத்தைப் பெற்று பெமினா மிஸ் இந்தியா யூனிவர்ஸ் 2001 என்ற பட்டத்தை வென்றார். மேலும், இவர் "மிஸ் மார்கோ பிடிபுல் ஸ்கின்", "இந்தியாடைம்ஸ் சர்பர்ஸ் சாய்ஸ்", மற்றும் "மோஸ்ட் வான்டட்" விருதுகளையும் வென்றுள்ளார். இவற்றைத் தொடர்ந்து இவர் மிஸ் யூனிவர்ஸ் 2001 போட்டியில் கலந்து கொள்ள இந்தியாவின் சார்பாக அனுப்பப்பட்டார். அதில் இவர் இறுதிப் போட்டியில் ஐந்தாம் இடத்தைப் பெற்றார்.
முதல் முறையாக 2003 ஆம் ஆண்டில் இவர் ஜனஷீன் என்ற திரைப்படத்தில் அறிமுகமானார். 2007 ஆம் ஆண்டில் ஜெயிட்லி நியூசிலாந்துக்குச் சென்று தனது முதல் அகில உலகப் படமான லவ் ஹாஸ் நோ லாங்க்வேஜ் என்ற காதல் நகைச்சுவைப் படத்தில் நடித்தார்.
இந்திய ஓரினச் சேர்க்கையாளர்களின் உரிமைகளுக்குக் குரல் கொடுப்பவராகவும் ஜெயிட்லி விளங்குகிறார்.
தமிழ்நாட்டுப் பொருளாதாரம்
தென்தமிழகத்தில் உள்ள தூத்துக்குடியில் தமிழகத்தின் இரண்டாவது பெரிய துறைமுகம் உள்ளது. தூத்துக்குடியில் மின்னுற்பத்தி நிலையங்களும், உர, உலோகத் தொழிற்சாலைகளும் உள்ளன. பெங்களூருக்கு அருகில் உள்ள ஓசூரில் தானுந்துத் தொழிற்சாலைகள் (அசோக் லேலண்டு, டிவிஎஸ்), மற்ற இயந்திரத் தொழிற்சாலைகளும் (டைட்டன்) உள்ளன.
பாலிவுட் என அழைக்கப்படும் மும்பை திரைப்படத் துறைக்கு அடுத்ததாக, தமிழகத் திரைப்படத்துறை இந்தியாவின் இரண்டாவது பெரிய திரைப்படத் தொழில் மையமாகவும் திகழ்கிறது. ஒவ்வொரு ஆண்டும், பெருமளவில் தமிழ் மற்றும் தென்னிந்திய மொழிகளில் சினிமாப் படங்கள் தமிழ் நாட்டில் தயாரிக்கப்படுகின்றன.
பொருளாதார வளர்ச்சி
thumb|right|300px|கத்திப்பாரா முனை,சென்னை 2011-2012ஆம் ஆண்டில் தமிழ் நாட்டின் வளர்ச்சி விகிதம் 9.39 விழுக்காடு. தமிழ் நாட்டின் வளர்ச்சி விகிதம் மற்ற தென் மாநிலங்களை விட அதிகமாக உள்ளது. தமிழ்நாடு மொத்த உள்நாட்டு உற்பத்தியில் இந்தியாவில் இரண்டாவது பெரிய மாநிலமாக உள்ளது. தமிழ்நாடு அரசு மாநில வரி வருமானத்தில், இந்தியாவில் நான்காவது இடத்தில் உள்ளது.
தமிழ்நாட்டின் தனி நபர் வருமானம் பெரும்பான்மையான இந்திய மாநிலங்களோடு ஒப்பிடுகையில் அதிகமாக உள்ளது. தமிழ்நாட்டின் தனி நபர் வருமானம் (2012–13) ரூபாய் 98,550 அதுவே 2016–17 ஆண்டில் ரூபாய் 1,57,116 ஆகும். இதே ஆண்டின் தேசிய தனிநபர் வருமானமான ரூ.82,229ஐக் காட்டிலும் இது கிட்டத்தட்ட இரண்டு மடங்கு அதிகமாகும்.
இந்திய வளர்ச்சி மாதிரியும் தமிழ்நாட்டு வளர்ச்சி மாதிரியும்
சுதந்திர இந்தியாவின் பொருளாதார வளர்ச்சிக்கு 1950களில் பின்பற்றிய முழக்கம் நீதியுடன் கூடிய வளர்ச்சி என்பதாகும். அதாவது வேக வேகமான பொருளாதார வளர்ச்சியின் மூலமே சமூகப் பிரச்சினைகள் சரி செய்யப்படும் என்பது அந்த இலக்கு. அறுபதுகளில் இந்தியா சிறந்த பொருளாதார வளர்ச்சியினை எட்டியது. ஆனால் உணவு, வறுமை, கல்வி போன்ற பிரச்சினைகள் தீர்க்கப்படாமல் இருந்தன. இதற்குக் காரணமான வளர்ச்சி விகிதம் குறைவாக இருப்பதால்தான் என்று கூறப்பட்டது. அதன் பின்னர் புதிய பொருளாதாரக் கொள்கைகள் அமல்படுத்தப்பட்டு வளர்ச்சி விகிதமும் உயர்ந்தது. ஆனாலும் மேற்குறிப்பிட்ட பிரச்சினைகள் முழுவதுமாகத் தீர்க்கப்படவில்லை. இந்திய விடுதலையில் தொடங்கி பெரும்பான்மையான மாநிலங்களில் காங்கிரசின் ஆட்சிகளே அமைத்தன. அந்த மாநிலங்களில் ‘முதலில் பொருளாதார வளர்ச்சி பின்னர் சமூக நலன்’ என்ற கொள்கையே அப்போது பின்பற்றப்பட்டது. பீகார், உத்திரப் பிரதேசம் போன்ற பல வட மாநிலங்கள் போதுமான சமூக வளர்ச்சி அடையாமலிருக்க இந்த அணுகுமுறையே காரணமாகக் கூறப்படுகிறது.
ஆனால் தமிழ்நாட்டின் வளர்ச்சி மாதிரி நேருவின் ‘முதலில் பொருளாதார வளர்ச்சி பின்னர் சமூக நலன்’ என்ற கொள்கைக்கு நேர் மாறான கொள்கையைக் கொண்டதாக இருந்தது. காரணம் திராவிட இயக்கமாகும். திராவிட இயக்கத் தலைவர்கள் சமூக வளர்ச்சியினையே முதன்மையான குறிக்கோளாகக் கொண்டிருந்தனர்.
காமராசர் காலத்தில் பள்ளிகள் கட்டப்பட்டன என்றால், திமுக காலத்தில் கல்லூரிகளும், மாணவர் விடுதிகளும் கட்டப்பட்டன. கல்விக்கான இடஒதுக்கீடு உட்பட பல்வேறு சலுகைகள் வழங்கப்பட்டன. இதோடு பள்ளி, கல்லூரி ஆசிரியர்கள், அரசு ஊழியர்கள் போன்றோர்களுக்கும் வேலை வாய்ப்பும் இடஒதுக்கீடும் வழங்கப்பட்டன. இது போன்ற திட்டங்கள் சமூக வளர்ச்சிக்கு மிகவும் பரந்துபட்ட மற்றும் ஆழமான ஒரு அடித்தளமாகியது.
இதன் ஒட்டுமொத்த விளைவாகத் திமுக ஆட்சியில் கல்வி, சுகாதாரம் சமூக நலத்திட்டத்திற்கான அரசின் செலவுகள் உயர்ந்தன. இந்தியாவில் எந்த மாநிலத்திலும் இல்லாத அளவுக்குக் கல்வி, சுகாதாரம், சமூகநலத் திட்டங்களுக்கான அரசின் செலவுகள் அரசின் ஒட்டு மொத்த செலவுகளில் கிட்டத்தட்ட பாதியளவிற்கு உயர்ந்தது. இதை திமுகவுக்குப் பின்வந்த அதிமுக அரசும் பின்பற்ற வேண்டிய கட்டாயத்தை உருவாக்கியது.
அந்தச் சூழலில் அமுல்படுத்தப்பட்ட புதிய பொருளாதாரக் கொள்கைகளின் விளைவு தமிழகம் ஒரு முதலீட்டு மையமாகத் தேர்ந்தெடுக்கப்பட்டு அதிகமான உள்நாட்டு வெளிநாட்டு முதலீடுகளை ஈர்க்கவும் காரணமாக அமைந்தது. இதுவே 1990களுக்குப் பின் தமிழகத்தின் வேகமான பொருளாதார வளர்ச்சிக்கு வழிவகுத்தது. இப்படி சமூக வளர்ச்சியை அடிப்படையாகக் கொண்டு எட்டப்பட்ட பொருளாதார வளர்ச்சியே தமிழகத்தை ஒரு சிறந்த ‘வளர்ச்சி மாதிரியாகக்’ கூறப்படுகிறது.
தமிழ் நாடு - முதல் 10 முதலீடுகள்
தமிழகத்தில், 15 ஆண்டுகளில், முதலீட்டில், முதல் 10 இடங்களை பிடித்த நிறுவனங்களின் பட்டியல்.
ரகுராம் ராஜன் அறிக்கை
குறியீட்டுக்கான அடிப்படை அளவுருக்கள்: வருவாய், கல்வி, சுகாதாரம், வீட்டு வசதிகள், வறுமை, பெண் கல்வியறிவு, தாழ்த்தப்பட்டோர் மற்றும் பழங்குடியினர், நகரமயமாக்கல் விகிதம், நிதி சேர்ப்பதற்கான வழிகள், இணைப்பு.
ரகுராம் ராஜன் அறிக்கையின் படி, கீழே இந்தியாவின், மிக முன்னேறிய மாநிலங்கள், மேல் இருந்து கீழ்:
தொழிற்துறை வாரியாக
right|300px|thumb|caption|இன்றும் மரபுசார் வேளாண்மை, தமிழ்நாட்டுப் பொருளாதாரத்தில் முக்கிய பங்கு வகிக்கிறது. right|300px|thumb|caption|மீன்பிடிப்பு right|300px|thumb|[[நீலகிரி மாவட்டம்|நீலகிரி மாவட்டத்தில் உள்ள தேயிலை தோட்டம்.]]
வேளாண்மை
தமிழ்நாட்டுப் பொருளாதாரத்தில் வேளாண்மை துறையின் பங்கு 21%. வேளாண்மை துறை என்பது விவசாயம், சுரங்கம், வனவியல், மேய்ச்சல், குவாரி முதலிய துறைகளை உள்ளடக்கியது. தமிழகத்தின் விவசாயத்துறையின் துறையின் வளர்ச்சி விகிதம் எதிர்த்திசையில் உள்ளது. அதாவது 1991–92 ஆம் ஆண்டில் 11.42% ஆக இருந்த விவசாயத்துறை வளர்ச்சி, 2008-09 ல் -2.65% ஆக உள்ளது
விவசாயம்
தமிழ்நாட்டு பொருளாதாரத்தின் மிக முக்கியமான துறையாக விவசாயம் உள்ளது. மாநில மக்கள் தொகையில் 70%, விவசாயம் மற்றும் அதைச் சார்ந்த நடவடிக்கைகளில், தங்கள் வாழ்வாதாரத்திற்காக ஈடுபட்டுள்ளனர்
தஞ்சை, திரூவாரூர், நாகை உள்ளிட்ட மாவட்டங்களில் 8 லட்சம் ஏக்கரில் நெல் சாகுபடி செய்யப்படுகிறது.
தமிழ்நாட்டில் விளையும் முக்கிய பழங்கள்:: வாழை மற்றும் மாம்பழம். தமிழ்நாட்டில் விளையும் முக்கிய காய்கறிகள்:: மரவள்ளிக்கிழங்கு, தக்காளி, வெங்காயம், கத்தரிக்காய் மற்றும் முருங்கை. தமிழ்நாட்டில் விளையும் முக்கிய மசாலா::கருவேப்பிள்ளை, மஞ்சள், கொத்துமல்லி, மிளகாய், புளி. தமிழ்நாட்டில் விளையும் முக்கிய பூக்கள்:: மல்லிகை, முல்லை, சாமந்தி, ரோஜா, செவ்வந்தி. ஓசூர் நகரிலிருந்து ரோஜா ஐரோப்பா, தென்கிழக்கு ஆசியா நாடுகளுக்கு ஏற்றுமதி செய்யப்படுகிறது.
கீழே தமிழ்நாட்டில், காய்கறி விளையும் முக்கிய இடங்கள் கொடுக்கப்பட்டுள்ளன
கோழிப்பண்ணை
நாமக்கல் மாவட்டத்தில் 1500க்கும் மேற்பட்ட கோழிப்பண்ணைகள் உள்ளன. இவற்றின் மூலம் தினமும் 3 1/2 கோடி முட்டைகள் கிடைக்கின்றன. மொத்த உற்பத்தியில் 40 விழுக்காடு கேரளாவுக்கு ஏற்றுமதி செய்யப்படுகிறது. இவற்றில் தினமும் 25,00,000 முட்டைக ஏற்றுமதி செய்யப்படுகிறது.
மீன்பிடிப்பு
மீன் பிடிப்பு, வளர்ப்பு அத்தொழிலுடன் நேரடி தொடர்புடைய பிற செயற்பாடுளும் தமிழ்நாடு மீன்பிடித் தொழிற்துறை எனலாம். இது தமிழ்நாட்டின் முக்கிய தொழிற்துறைகளில் ஒன்று. கடலும், கடல்சார் வாழ்வும் தமிழ் மீனவர்களின் ஒரு நெடுங்கால வாழ்வு முறையும் தொழிலும் அகும்.
பால் உற்பத்தி
தமிழ்நாடு, பால் உற்பத்தியில் இந்தியாவில் 10வது இடத்தில் உள்ளது. 2014–15 ஆம் ஆண்டுக் கணக்கின் படி தமிழகத்தின் பால் உற்பத்தி 71,32,000 டன்களாக இருந்தது.
உற்பத்தி
தமிழ்நாட்டுப் பொருளாதாரத்தில் உற்பத்தி துறையின் பங்கு 34%.உற்பத்தி துறை என்பது மின்னணுவியல், தானுந்து, நெசவு முதலிய துறைகளை உள்ளடக்கியது.
மின்னணுவியல்
தமிழ்நாடு மின்னணுவியல் தயாரிப்பு துறையில் வளர்ந்து வரும் மாநிலம். சென்னையில் மோட்டோரோலா, சோனி-எரிக்சன், சாம்சங், சிஸ்கொ, டெல், நோக்கியா ஆகிய தயாரிப்பு நிறுவனங்கள் உள்ளன. டெல், வருடத்தில் தொராயமாக 4,00,000 மடிக்கணினி,மேசைத்தள கணினியைச் சென்னையை அடுத்த திருப்பெரும்புதூரிலிருந்து தயாரிக்கிறது. . சாம்சங் சென்னையில் 2007ஆம் ஆண்டிலிருந்து தொலைக்காட்சி பெட்டிகளைத் தயாரிக்கிறது. சாம்சங் சென்னையை அடுத்த திருப்பெரும்புதூரிலிருந்து வருடத்தில் தொராயமாக 10,20,000 குளிர்சாதன பெட்டிகளை 2010ஆம் ஆண்டிலிருந்து தயாரிக்கிறது.
ஹவாய் ரூ. 25 கோடி செலவில் தமிழகத்தில் ஸ்ரீபெரும்புதூர் அருகே சிறப்பு பொருளாதார மண்டலத்தில், மின்னணு மற்றும் தொலைத்தொடர்பு தொழிற்சாலையை அமைக்க விருக்கிறது.
வாகன உற்பத்தி
thumb|ஹுன்டாய் தொழிற்சாலை [[திருப்பெரும்புதூர், இந்தியா.]]
தமிழக அரசின் தொழில் கொள்கை, அதிக வாகன உதிரிபாகங்கள் தயாரிப்பு, சென்னையின் துறைமுக வசதி ஆகிய காரணங்களுக்காகச் சென்னையில் அதிக அளவில் வாகன உற்பத்தி தொழிற்சாலைகள் உள்ளன. சென்னையில் பெருவாரியான வாகன உற்பத்தி நிறுவனங்கள் உள்ளதால் சென்னை 'ஆசியாவின் டெட்ராய்ட்' என்று அழைக்கப்படுகிறது. ஹுன்டாய் (கொரிய நிறுவனம்) வருடத்தில் 3,30,000 கார்களை (மகிழுந்து) சென்னையில் உள்ள தொழிற்சாலையிலிருந்து தயாரிக்கிறது. ஹுன்டாய் மார்ச் 2012 வரை, 1.5 மில்லியன் கார்களைச் சென்னையில் உள்ள தொழிற்சாலையிலிருந்து 120 நாடுகளுக்கு ஏற்றுமதி செய்துள்ளது. போர்ட் (அமெரிக்க நிறுவனம்) தொழிற்சாலை, ரூபாய் 1700 கோடி முதலீட்டில், சென்னையை அடுத்த மறைமலை நகரில் அமைந்துள்ளது. போர்ட் தொழிற்சாலை ஆண்டுக்கு 100,000 கார்கள் வரை தயாரிக்கும் திறன் பெற்றுள்ளது. ரெனால்ட்-நிச்சான் [பிரான்சு-ஜப்பான் கூட்டு தயாரிப்பு] சென்னை ஓரகடத்தில் ரூபாய் 4,500 கோடி முதலீட்டில் தொழிற்சாலை அமைத்துள்ளது. டைம்லர் பேருந்து தொழிற்சாலை சென்னை ஒரகடத்தில் 425 கோடி ரூபாய் முதலீட்டில் அமைந்துள்ளது.
டி.வி.ஸ் இரு சக்கர வாகன தொழிற்சாலை, ஓசூரில் 174 ஏக்கர் பரப்பரவில் தொழிற்சாலை அமைந்துள்ளது. ராயல் என்பில்டு, யமகா தொழில்சாலைகள் சென்னையில் அமைந்துள்ளன.
நெசவு
பருத்தி, பட்டு போன்றவற்றிலிருந்து நூலெடுத்து, துணியாக்கி, உடைகளை ஆக்கும் தொழிற்துறை நெசவுத்துறை ஆகும். தமிழ்நாட்டில் இருக்கும் கைத்தறியையும் பிற நெசவுத் தொழில்நுட்பங்களையும், தொழில் நிறுவனங்களையும், அரசு நெசவுத்துறை அலகுகளையும் தமிழ்நாட்டு நெசவுத்துறை எனலாம்.
சேவைத் துறை
thumb|right|150px| [[டைடல் பூங்கா சென்னை.]] 150px|thumb|[[கேப்ஜெமினி மென்பொருள் நிறுவனம், கரூர் ரோடு, திருச்சி ]]
சேவைத் துறை என்பது தொட்டுணர முடியாத பொருள்களை உருவாக்கும் துறையாகும்.சேவை துறையின் என்பது போக்குவரத்து, சுகாதாரம், மென்பொருள், பொழுதுபோக்கு முதலிய துறைகளை உள்ளடக்கியது.தமிழ்நாட்டுப் பொருளாதாரத்தில் சேவை துறையின் பங்கு 45%.
மென்பொருள்
150px|thumb|[[விப்ரோ மென்பொருள் நிறுவனம், சோழிங்கநல்லூர், சென்னை ]]
தமிழ்நாட்டில் 934 பொறியியல் கல்லூரிகள் உள்ளன. தமிழ்நாட்டில் 110 தொழில் பூங்காக்கள் உள்ளன. மென்பொருள் அதிக அளவில் ஏற்றுமதி செய்யும் மாநிலங்களில், தமிழ்நாடு கர்நாடகா, மகாராஷ்டிர மாநிலங்களுக்கு அடுத்து மூன்றாவது பெரிய மாநிலம். 2011–2012 ஆம் ஆண்டு, மென்பொருள் ஏற்றுமதி $8.5 பில்லியன் என்ற அளவில் இருந்தது. தமிழ்நாட்டில் மென்பொருள் மற்றும் மென்பொருள் சார்ந்த துரைகளில் 3.75 லட்சம் பேர் நேரடியாவும், 7.50 லட்சம் பேர் மறைமுகமாகவும் வேலைவாய்ப்பு பெற்றுள்ளனர்.
இந்தியாவில் மென்பொருள் ஏற்றுமதி செய்யும் நகரங்களில், சென்னை இரண்டாவது இடத்தில் உள்ளது.மென்பொருள் ஏற்றுமதி தமிழ்நாட்டில் 2008–09 ஆண்டு 29 விழுக்காடு உயர்ந்து, 280,000 மக்கள் வேலைவாய்ப்பு பெற்று, ரூபாய் 366.80 பில்லியன் என்று இருந்தது.
இந்தியாவின் மிகப் பெரிய மென்பொருள் பூங்கா, சிருசேரி, (ராஜீவ் காந்தி சாலை) சென்னையில் உள்ளது. எச்.சி.எல், விப்ரோ, டி.சி.எஸ், இன்ஃபோசிஸ், வேரைசன், சி.டி.எஸ், ஜன்சா, கோவன்சிஸ், சத்யம், பாலி டெக்னொலஜிஸ் ஆகிய மென்பொருள் நிறுவனங்கள் சென்னை நகரில் உள்ளன. ராபர்ட் போசு, சி.டி.எஸ் ஆகிய மென்பொருள் நிறுவனங்கள் கோவை நகரில் உள்ளன. ஹனிவெல் டெக்னொலஜிஸ் மென்பொருள் நிறுவனம் மதுரை நகரில் உள்ளது.கேப்ஜெமினி டெக்னாலஜிஸ், சதர்லேன்ட், டி.டி.எஸ், ஐ.ஓ.என், ஆகிய மென்பொருள்   நிறுவனங்கள் திருச்சி நகரில் உள்ளன.
வணிக செயல்முறை (பிபிஓ) நிறுவனங்கள் ஆகிய சிடெல் இந்தியா, எச்.சி.எல் பிஸ்னஸ் சர்விசஸ், அல்டெக் ஸ்டார், சுதெர்லான்ட் கிலொபல் சர்விசஸ், விப்ரோ முதலியவை சென்னையில் உள்ளன.
பொதுத் துறை நிறுவனங்கள்
தமிழ்நாட்டில் உள்ள இந்திய அரசின் பொது துறை நிறுவனங்கள்.
தமிழ்நாடு மாநில அரசின் பொது துறை நிறுவனங்கள்
சுற்றுலா துறை
250 px|right|thumb|உள்நாட்டு முனை, விமான நிலையம், சென்னை 250 px|right|thumb|திருவள்ளுவர் சிலை 250 px|right|thumb|[[மாமல்லபுரம் கடற்கரை கோயில் (கட்டப்பட்டது 700–728 கிமு)  தமிழ்நாடு ]] 250 px|thumb| நீலகிரி மலை ரயில்
தமிழ்நாடு, 2014ம் ஆண்டு கணக்கெடுப்பின்படி, இந்தியாவின் முதன்மையான சுற்றுலா தளமாகும். தற்போது மேலும் சிற்றுலா பயணிகளை ஈர்க்கும் விதமாக, உலங்கு வானூர்தி சுற்றுலாவை அறிமுகப்படுத்த அரசு திட்டமிட்டுள்ளது. முதற்கட்டமாக, மதுரை விமான நிலையத்தில் இருந்து தனியார் உதவியுடன் ராமேஸ்வரம், கொடைக்கானல், கன்னியாகுமரி ஆகிய இடங்களுக்கு உலங்கு வானூர்தியை இயக்க முடிவு செய்யப்பட்டது.
உள்நாட்டு சுற்றுலா துறை
2014 ஆண்டின் உள்நாட்டு சுற்றுலா துறையினர் எண்ணிக்கை அடிப்படையில் இந்தியாவின் முதல் மூன்று மாநிலங்கள் கீழே வரிசை படுத்தபட்டுள்ளன.
2013 ஆண்டின் உள்நாட்டு சுற்றுலா துறையினர் எண்ணிக்கை அடிப்படையில் இந்தியாவின் முதல் மூன்று மாநிலங்கள் கீழே வரிசை படுத்தபட்டுள்ளன.
வெளிநாட்டு சுற்றுலா துறை
2013 ஆண்டின் வெளிநாட்டு சுற்றுலா துறையினர் எண்ணிக்கை அடிப்படையில் இந்தியாவின் முதல் மூன்று மாநிலங்கள் கீழே வரிசை படுத்தபட்டுள்ளன.
தமிழ்நாடு மலை வாஸ்தலங்கள்: நீலகிரி, கொடைக்கானல், ஏற்காடு, குற்றாலம், டாப்ஸ்லிப், வால்பாறை.
தமிழ்நாட்டில் 5 தேசிய வனவிலங்கு சரணாலயங்கள் உள்ளன.
தமிழ்நாட்டில் உள்ள உலக பாரம்பரியச் சின்னங்கள்.
தமிழ் கடவுள் முருகனின் அறுபடை வீடுகள்: திருப்பரங்குன்றம், திருச்செந்தூர், பழனி, சுவாமிமலை, திருத்தனி, பழமுதிர்சோலை. வருமானம் அடிப்படையில், பழனி கோவில் இந்தியாவில், மூன்றாவது பெரியதாகும்.
ஆற்றல்
கல்பாக்கம் அணு உலை, எண்ணூர் அனல்மின் நிலையம், நெய்வேலி பழுப்பு நிலக்கரி நிறுவனம், கூடங்குளம் அணுமின் நிலையம் ஆகியவையின் மூலம் மின் உற்பத்தி செய்யப்படுகிறது. மின் ஆற்றல் திறன் அடிப்படையில், இந்தியாவின் மூன்றாவது மிகப் பெரிய மாநிலம்.
வெளிநாட்டு முதலீடு
தமிழ்நாடு அதிக அளவில் வெளிநாட்டு முதலீடுகளை ஈர்த்து வருகிறது. கீழே ஆண்டு வாரியாகத் தமிழ்நாட்டில் (புதுச்சேரி உட்பட) வெளிநாட்டு முதலீடு.
தமிழக நிதித் தணிக்கை
பொது கணக்குத் தணிக்கைத் துறையின் அறிவுரைப்படி, 1992ஆம் ஆண்டு தமிழக நிதித் தணிக்கை இரண்டாகப் பிரிக்கப்பட்டது. மாநகராட்சி, நகராட்சி, பேரூராட்சி, ஒன்றியம், பல்கலைக்கழகங்கள், ஒழுங்குமுறை விற்பனைக் கூடங்கள் உள்ளிட்டவற்றை தணிக்கை செய்ய உள்ளாட்சி நிதித் தணிக்கைத் துறையும், தமிழ்நாடு வீட்டுவசதி வாரியம், குடிசை மாற்று வாரியம், பாடநூல் நிறுவனம், சத்துணவுத் திட்டம் உள்ளிட்டவற்றை தணிக்கை செய்ய அரசுத்துறை நிறுவன தணிக்கைத் துறையும் உருவாக்கப்பட்டன.
டாஸ்மாக்
தமிழ்நாடு மாநில வாணிபக் கழகம் எனும் டாஸ்மாக், தமிழக அரசுக்கு 21,680 கோடி ரூபாய் வருமானத்தை 2012–13 ஆண்டில் அளித்தது. டாஸ்மாக் வருவாய் 2013–14 ஆம் ஆண்டு, 23,401 கோடி ரூபாய் ஆகும்.
கடன்
தமிழக அரசின் மொத்த கடன் 2014–15 ஆண்டு இறுதியில், 1.81 லட்சம் கோடி ரூபாய் ஆகும். இது, மாநிலத்தின் மொத்த உற்பத்தியில், 19.21 சதவீதம். அடுத்த ஆண்டு அதாவது 2016 ஆம் ஆண்டு இறுதியில், திருப்பி செலுத்த வேண்டிய மொத்த கடன் அளவு, 2.11 லட்சம் கோடியாக இருக்கும். இது மாநிலத்தின் மொத்த உற்பத்தியில், 19.24 சதவீதம்.
மற்ற மாநிலங்களில் மொத்த உற்பத்தி-கடன் சதவிதம் பின்வறுமாறு. ஆந்திராவில்-25.05, கர்நாடகாவில்-23.61, கேரளாவில்-26.95, மேற்குவங்கத்தில்-32.61 சதவீதமாக கடன் உள்ளது; ஆனால், தமிழகத்தில் கடன், 19.23 சதவீதமாகவே உள்ளது.
1-அமினோயெத்தனால்
1-அமினோயெத்தனால் (1-Aminoethanol) என்பது CH3CH(NH2)OH.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் ஓர் ஆல்கனோலமீன் என வகைப்படுத்தப்படுகிறது. குறிப்பாக இது 2 அமினோயெத்தனாலின் (எத்தனாலமீன்) வடிவ மாற்றியன் ஆகும். இவ்விரண்டு சேர்மங்களும் அமினோ குழுவின் அமைவிடத்தால் வேறுபடுகின்றன. 1-அமினோயெத்தனாலில் உள்ள மத்திய கார்பன் அணு நான்கு வெவ்வேறு பதிலிகளை கொண்டு இரண்டு முப்பரிமான மாற்றியன்களைப் பெற்றுள்ளது. வணிகரீதியாக வணிக முக்கியத்துவம் பெற்ற 2 அமினோயெத்தனால் போலவல்லாமல் 1 அமினோயெத்தனால் கோட்பாட்டு அளவிலான பயன்பாட்டையும் தூய்மையற்றதொரு சேர்மமாகவும் காணப்படுகிறது.
மேற்கோள்கள்
பகுப்பு:ஆல்ககால்கள் பகுப்பு:அமீன்கள்
உச்சி வெயில்
உச்சி வெயில் (Uchi Veyil) என்பது 1990 ஆம் ஆண்டு ஜெயபாரதி இயக்கத்தில் வெளிவந்த இந்தியத் தமிழ் நாடகத் திரைப்படமாகும்.
தயாரிப்பு
13 நாட்களில் படமாக்கப்பட்ட உச்சி வெயில் திரைப்படத்தை ஜெயபாரதி இயக்கியிருந்தார். இந்திரா பார்த்தசாரதியின் கதையை அடிப்படையாகக் கொண்டு இரவீந்திரன் இராமமூர்த்தி திரைக்கதையை எழுதியிருந்தார். டி.எம்.சுந்தரம் ஜுவாலா பிலிம் என்ற நிறுவனத்தின் மூலம் தயாரித்தார். திரைப்படத்தின் மொத்த செலவு ₹4.8 லட்சம் (2021இல் ₹1.2 கோடி மதிப்பாகும்).
ஒளிப்பதிவை இரமேஷ் வியாஸ் மேற்கொண்டார்,  படத்தொகுப்பை பாலு சங்கர் மேற்கொண்டார். இத்திரைப்படத்திற்கு எல். வைத்தியநாதன் இசையமைத்திருந்தார். திரைப்படத்தில் பாடல்களோ நட்சத்திர நடிகர்களோ இடம்பெறவில்லை.
வெளியீடு, வரவேற்பு
இத்திரைப்படம் கல்கத்தாவில் நடைபெற்ற இந்திய சர்வதேச திரைப்பட விழாவிலும், 1990இல் நடைபெற்ற சர்வதேச டொராண்டோ திரைப்பட விழாவிலும் திரையிடப்பட்டது. இப்படம் வெளியிடப்பட்டு நேர்மறையான விமர்சனங்களைப் பெற்றது.
மேற்கோள்கள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள்
காரணப் பெயர்
ஏதேனும் ஒரு காரணம் கருதி வழங்கி வருகின்ற பெயர்கள் காரணப் பெயர்கள் எனப்படும்.
எ.கா. காரணப்பெயரை காரணப் பொதுப் பெயர், காரணச் சிறப்புப் பெயர் எனப் பகுப்பர். விலங்கு-பறவை-அணி போன்றவை காரணப் பொதுப் பெயருகுச் சான்றாகும்.(பறவை - பறக்கின்ற காரணத்தால் எல்லா பறவைகளுக்கும் அமைந்ததால் காரணப் பொதுப் பெயர் என அழைக்கப்படும்) வளை-குண்டலம் போன்றைவ காரணச் சிறப்புப் பெயருக்குச் சான்றாகும்.(வளை - வளைந்த எல்லா பொருள்களையும் குறிக்காமல் வளையல் என்னும் அணிகலனைக் குறிப்பதால் காரணச் சிறப்புப் பெயருக்குச் சான்றாகும்.)
டாக்டர் நல்லி குப்புசாமி கலைக் கல்லூரி
டாக்டர் நல்லிகுப்புசாமி கலைக் கல்லூரி 1982 ஆம் ஆண்டில் நிறுவப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
அறிமுகம்
இந்திய பல்கலைக்கழக மானிய ஆணையத்தால் அங்கீகரிக்கப்பட்ட கல்லூரி.
படிப்புகள்
இந்த கல்லூரியில் ஆங்கிலம், கணிதம், கணினி, அறிவியல், வணிகவியல் என 8 பிரிவுகளில் பயிற்சி வழங்கப்பட்டு வருகின்றன.
சிறப்புகள்
பாரதிதாசன் பல்கலைக்கழகத்தின் அறிவுறுத்தலின் படி, இக்கல்லூரி 2007 ஜனவரி 24 ஆம் தேதி தேசிய சேவைத் திட்டத்தைத் தொடங்கியது.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
முரல் மீன்
முரல் மீன் (Needlefish (குடும்பம் Belonidae) அல்லது Long Tom என்பது கடலின் திறந்த மேற்பரப்புப் பகுதியில் வாழும் மீன்களை வேட்டையாடி உண்கின்ற மீனாகும். இவற்றில் சில இனங்கள் கடலின் உவர் நீரிலும் நன்னீர் சூழலிலும் வாழக்கூடியன.  (எ.கா., Strongylura). இவை குறுகிய நீண்ட தாடையையும் கூரான பற்களைக் கொண்டவையாக உள்ளன.
விளக்கம்
முரல் மீன்கள் மெல்லிய உடல்வாகைக் கொண்டவையாகவும் 3 to 95 cm நீளம்வரை வளரக்கைடியனவாகவும் உள்ளன. இவற்றின் முதுகுத் துடுப்புக்கு நேர் எதிராக குதத்துடுப்பு என இரண்டும் ஒரே மாதிரியாக இருக்கும். இதன் நீண்ட குறுகிய மூக்கும் அதில் கூரான பற்களுமே இதன் தனித்தன்மையாகும். இதில் பல இன மீன்களில் வயதுவந்த மீன்களுக்கு மட்டும் அதன் மேல்தாடை முழுவளர்சி அடைந்திருக்கும், அதாவது முரல் மீன்களின் கீழ்த் தாடை குறைந்த நீளமுடையதாகத் தோன்றும். இவற்றின் மூக்கு முழுமையாக வளர்ச்சியடையும்வரை மிதவைவழிகளையே உண்ணும். முரல் மீனகள் இனச்சேர்கை செய்து முட்டைகளை இடுகின்றன. ஆண் மீன்கள் பெண் மீன்களுடன் பொதுவாக அலைகள் மேல் இனச்சேர்க்கையில் ஈடுபடுகின்றன.
மேற்கோள்கள்
<div class="reflist columns references-column-count references-column-count-2" style="list-style-type: decimal;">
பகுப்பு:மீன்கள்
சிக்கன உற்பத்தி
சிக்கன உற்பத்தி அல்லது சிக்கன உருவாக்கம், "லீன் " என்று எளிமையாக அழைக்கப்படும் இது வாடிக்கையாளருக்கான உருவாக்கத்தின் மதிப்பிற்கான நோக்கத்தைத் தவிர மற்ற வளங்களில் செலவிடுதல் அளவுக்கு மீறிய செலவு எனக்கருதி செலவினங்களைக் குறைத்தலுக்கான ஒரு நடைமுறை ஆகும். ஒரு உற்பத்திப் பொருள் அல்லது சேவையை நுகரும் வாடிக்கையாளரின் பார்வையில் இருந்து பார்க்கும் போது, "மதிப்பு" என்பது வாடிக்கையாளர் விருப்பமுடன் பணம் கொடுப்பதற்கான ஒரு செயல் அல்லது நடவடிக்கை என வரையறுக்கலாம். அடிப்படையில், லீன் என்பது குறைவான பணியுடன் நிறைவான மதிப்பை உருவாக்குவதை மையமாகக் கொண்டதாகும். சிக்கன உற்பத்தி பெரும்பாலும் டொயொடா தயாரிப்பு அமைப்பில் (TPS) (இதன் காரணமாக டொயோடிசம் என்ற வார்த்தையும் வழக்கில் இருக்கிறது) இருந்து தருவிக்கப்பட்ட ஒரு பொதுவான செயல்பாட்டு நிர்வாகக் கோட்பாடு ஆகும், மேலும் 1990களில் மட்டுமே "லீன்" என அடையாளப்படுத்தப்பட்டது. ஒட்டுமொத்த வாடிக்கையாளர் மதிப்பை மேம்படுத்துவதற்காக முதன்மையான டொயொடா ஏழு வீண்செலவுகளைக் குறைப்பதில் கவனம் செலுத்திய போது இது நன்கு அறியப்பட்டது, ஆனால் இது எந்தளவிற்கு சிறந்த முறையில் செயல்படுகிறது என்பதில் மாறுபட்ட பார்வைகள் இருக்கின்றன. இந்த ஆய்வினால் டொயொடாவின் வளர்ச்சி, சிறிய நிறுவனமாக இருந்ததில் இருந்து உலகில் மிகப்பெரிய ஆட்டோமேக்கர் ஆகும் அளவிற்கு உயர்ந்தது, இதனால் இது எவ்வாறு இதைச் சாதித்தது என அனைவரையும் ஈர்த்து கவனிக்க வைத்தது.
சிக்கன உற்பத்தி என்பது கட்டாயமற்ற பாய்வு சார்ந்த செயல்திறனின் கருப்பொருளின் மீது மாறுபாடுகள் ஆகும். இது மனித வரலாற்றில் செயல்திறனை அதிகரித்தல், வீண்செலவைக் குறைத்தல் மற்றும் ஏற்கனவே உள்ள யோசனைகளை சிக்கலில்லாமல் ஏற்றுக்கொள்வதைவிட என்ன விசயம் என்பதை முடிவு செய்வதற்கு அனுபவ ரீதியான முறைகளைப் பயன்படுத்துதல் ஆகியவற்றை நோக்கி தொடர்ந்து நடைபெறும் கருப்பொருளின் இன்றைய சான்றாக இருக்கிறது. அதனால், இது ஃபோல்க் விஸ்டம் ஆஃப் த்ரிஃப்ட், நேரம் மற்றும் இயக்கம் ஆய்வு, டெய்லரிசம், செயல்திறன் இயக்கம் மற்றும் ஃபோர்டிசம் போன்ற செயல் திட்டங்களும் அடங்கிய நீண்ட விவரங்களைக் கொண்ட அத்தியாயமாக இருக்கிறது. சிக்கன உற்பத்தி பொதுவாக டெய்லர் அல்லது ஃபோர்ட் போன்ற முந்தைய தலைவர்கள் உருவாக்கிய பணிகள் அல்லது அவர்களது தவறுகளில் இருந்து கற்றுக்கொள்ளப்பட்ட முந்தைய செயல்திறன் முயற்சிகளின் மிகவும் நேர்த்தியாக்கப்பட்ட பதிப்பாகப் பார்க்கப்படுகிறது.
மேலோட்டப் பார்வை
லீன் கொள்கைகள் ஜப்பானிய உற்பத்தித் தொழில்துறையில் இருந்து வந்தன. இந்த வார்த்தை 1988 ஆம் ஆண்டின் இலையுதிர் காலத்தில் ஸ்லோன் மேனேஜ்மண்ட் மதிப்பீட்டில் வெளியிடப்பட்ட "ட்ரையம்ப் ஆஃப் த லீன் ப்ரொடக்சன் சிஸ்டம்" என்ற கட்டுரையில் ஜான் கிராஃப்கிக்கால் முதன் முதலில் பயன்படுத்தப்பட்டது, மேலும் ஸ்லோன் ஸ்கூல் ஆஃப் மேனேஜ்மண்ட் MIT இல் அவரது ஆசானின் ஆய்வுக்கட்டுரையின் அடிப்படையில் அவர் இதனை எழுதியிருந்தார். கிராஃப்கிக் MITக்கு MBA படிப்பதற்காக வருவதற்கு முன்பு கலிஃபோர்னியாவில் உள்ள டொயொடா-GM NUMMI கூட்டு முயற்சியில் தரப் பொறியாளராக இருந்தார். கிராஃப்கிக்கின் ஆய்வு MIT இல் சர்வதேச மோட்டார் வாகன செயல்திட்டத்தால் (IMVP) தொடரப்பட்டது, அதன் விளைவாக ஜேம்ஸ் ஓமேக், டேனியல் ஜோன்ஸ் மற்றும் டேனியல் ரூஸ் ஆகியோரால் இணைந்து எழுதப்பட்ட த மெசின் தட் சேஞ்ச்ட் த வேர்ல்ட் என்ற தலைப்பில் சர்வதேச அளவில் நன்றாக-விற்பனையாகும் புத்தகம் உருவாக்கப்பட்டது. IMVP இன் முழுமையான வரலாற்று ரீதியான விவரம் மற்றும் "லீன்" என்ற வார்த்தை எவ்வாறு உருவாக்கப்பட்டது போன்றவை ஹோல்வெக்கால் (2007) கொடுக்கப்பட்டது.
சிக்கன உற்பத்திக்கு டொயொடாவால் உருவாக்கப்பட்ட இரண்டாவது அணுகுமுறையும் இருக்கிறது, அது "பாய்வை" மேம்படுத்துதல் அல்லது பணியின் எளிமை ஆகியவற்றில் கவனம் செலுத்துகிறது, அதனால் அது 'வீண் செலவைக் குறைத்தல்' என்ற முறையின் மீது அல்லாமல் உறுதியாக முரா வை ("ஒழுங்கின்மை") அமைப்பின் வழியாக நீக்குகிறது. உருவாக்கச் சமநிலை, "இழு" உருவாக்கம் (கான்பன் மூலம்) மற்றும் ஹெய்ஜுங்கா பாக்ஸ் உள்ளிட்ட பாய்வை மேம்படுத்துவதற்கான நுட்பங்கள் உள்ளன. இது அதன் செல்வாக்குக் குறைபாட்டினால் ஓரளவே கவனத்தில் கொள்ளப்படும் மிகவும் மேம்பட்ட செயல்முறைகளுக்கு அடிப்படையில் மாறுபட்ட அணுகுமுறை ஆகும்.
இந்த இரண்டு அணுகுமுறைகளுக்கு இடையே உள்ள வேறுபாடு அவற்றின் இலக்கை மட்டுமல்லாமல் அந்த இலக்கை அடைவதற்கான முக்கியமான அணுகுமுறைகளையும் சார்ந்ததாக இருக்கிறது. மென்மையான பாய்வின் செயல்படுத்தல் தரப்பிரச்சினைகளை வெளிப்படுத்துவது ஏற்கனவே இருக்கிறது, மேலும் அதனால் வீண்செலவுக் குறைத்தல் இயல்பாகவே பின்விளைவுகள் கொண்டதாக இருக்கிறது. இந்த அணுகுமுறையால் கூறப்படும் நன்மை இயல்பாகவே அமைப்பு-பரவல் பார்வை கொண்டதாக இருக்கிறது, அதனால் சிலநேரங்களில் வீண்செலவு அணுகுமுறை தவறுதலாக இந்த பார்வையில் புரிந்துகொள்ளப்படலாம்.
லீன் மற்றும் TPS இரண்டிலும் வீண்செலவை நீக்குவதால் செலவைக் குறைத்தலை இலக்காகக்கொண்டவை இணைக்கப்பட்ட ஆற்றல்மிக்க போட்டியிடும் கொள்கைகளின் தொகுப்பாகப் பார்க்கப்படலாம். இது இழு செயல்படுத்தல், மிகச்சரியான முதல்-முறைத் தரம், வீண்செலவை இயன்றவரைக் குறைத்தல், தொடர் மேம்பாடு, நெகிழ்தன்மை, வழங்குநருடன் நீண்ட காலத் தொடர்பை கட்டமைத்தல் மற்றும் பராமரித்தல், தனித்தியங்குதல், சுமை ஒழுங்குபடுத்தலும் உருவாக்கப் பாய்வும் மற்றும் காட்சிக் கட்டுப்பாடு ஆகியவை உள்ளடக்கிய கொள்கைகளைக் கொண்டது. இந்த கொள்கைகள் சிலவற்றின் தொடர்பற்ற இயல்பு காரணமாக அவை அநேகமாய் 1948 இலிருந்து TPS அதன் சொந்த உருவாக்க வசதிகளுக்குள் பிரச்சினைகளைச் சந்தித்து அதற்கு பதிலளிப்பதன் மூலமாக நடைமுறைக்கேற்ற வளர்ச்சி அடைந்தது என்ற உண்மையில் இருந்து விலகிவிடலாம். ஆகையால் இந்நாளில் ஒருவர் பார்ப்பது என்ன என்பது ஒவ்வொரு படிநிலையும் முந்தைய யோசனைகளால் உருவாக்கப்பட்டிருக்கும் மற்றும் எதுவும் தர்க்கரீதியான கட்டமைப்பைச் சாராத இடங்களில் மேம்பாட்டுக்கு 'தேவை' இயக்கும் கற்றலின் முடிவாக இருக்கிறது.
டொயொடாவின் பார்வை லீனின் முக்கிய முறை கருவிகளாக இல்லாமல் இருக்கிறது, ஆனால் சிக்கல்களை முறையாக வெளிப்படுத்துவதற்கு மற்றும் கருவிகள் சிறப்பானதை அடைய முடியாத இடங்களில் பயன்படுத்துவதற்கு முடா ("மதிப்பு-கூட்டும் பணி அல்லாத"), முரி ("பெருஞ்சுமை") மற்றும் முரா ("ஒழுங்கின்மை") ஆகிய வீண்செலவுகளின் மூன்று வகைகள் குறைக்கப்படுகிறது. இந்த பார்வையின் மூலம், கருவிகள் மாறுபட்ட சூழ்நிலைகளுக்குப் பொருந்திய சரிப்படுத்துதல்களாக இருக்கின்றன, அவை மேலே கொடுக்கப்பட்ட கொள்கைகளில் ஏதேனும் ஒரு வெளிப்படையான தொடர்பின்மையை விவரிக்கக்கூடியவையாக இருக்கின்றன.
மூலங்கள்
நெகிழ்வான மொத்த உருவாக்கம் என்றும் அறியப்படும் TPS ஜஸ்ட்-இன்-டைம் (JIT) அல்லது "பாய்வு" மற்றும் "தனித்தியங்குதல்" (நேர்த்தியான தன்னியக்கம்) ஆகிய இரண்டு தூண்போன்ற கருத்துக்களைக் கொண்டுள்ளது. டொயொடா அணுகுமுறையின் உறுதித் தன்மைகளை மதிப்பின் மிருதுவான பாய்வு விநியோகம் பக்கவிளைவுகளாக மற்ற அனைத்து மேம்பாடுகளையும் அடைவதைக் கூறலாம். உருவாக்கப் பாய்வுகள் சரியானதாக இருந்தால் விவரப்பட்டியல்கள் இருக்காது; வாடிக்கையாளர் மதிப்பிட்ட சிறப்புக்கூறுகள் ஒரு முறை மட்டுமே உருவாக்கப்பட்டால், பின்னர் உருவாக்க வடிவமைப்பு எளிமையாக்கப்படுகிறது, மேலும் முயற்சி, வாடிக்கையாளர் மதிப்புகளின் சிறப்புக்கூறுகளின் மீது மட்டுமே முழுமையாக பயன்படுத்தப்படுகிறது. இரண்டு TPS தூண்களைத் தவிர மற்றவை தனித்தியங்கு முறைகளின் மிகவும் மனிதன் சார் அம்சங்களைக் கொண்டவையாக இருக்கிறது, அதனால் தனித்தியங்குதல் மனிதனைக் கொண்டு அடையக்கூடியவையாக இருக்கிறது. இங்கு "மனிதனைக் கொண்டு" என்பது தானியங்குதல் என்று பொருள்படுகிறது, அதனால் இயந்திரங்கள்/அமைப்புகள் மனிதர்களால் எந்தளவுக்கு உதவ முடியும் என்பதை அடிப்படையாகக் கொண்டு வடிவமைக்கப்படுகின்றன. எடுத்துக்காட்டாக, இந்த நோக்கங்கள் இயந்திரங்கள் அசாதரணமாக வேலை செய்யும்போது கண்டறிவதற்கு மற்றும் அதனை மனிதனின் கவனத்திற்கு கொண்டு செல்லும் வகையில் இயந்திரங்களுக்கு போதுமான ஆற்றலை வழங்குகின்றன. ஆகையால், இந்த சூழ்நிலையில், மனிதன் சாதாரணமான உருவாக்கத்தைக் கண்காணிக்கத் தேவையிராது, மேலும் அசாதரணமான அல்லது தவறான நிலைகளில் மட்டும் கண்காணித்தால் போதுமானது.
லீன் செயல்படுத்துதல் என்பது வீண்செலவுகளை இயன்றவரைக் குறைத்தல் மற்றும் நெகிழ்தன்மையுடன் இருத்தல் மற்றும் மாற்றுவதற்கான சாத்தியம் இருத்தல் ஆகியவை கொண்ட மிகச்சரியான பணிப்பாய்வினை அடைவதற்கான, சரியான இடத்துக்கு சரியான பொருள் சரியான அளவில் சரியான நேரத்தில் கிடைப்பதில் கவனம் செலுத்துகிறது. இந்த நெகிழ்திறன் மற்றும் மாற்றம் ஆகியவற்றின் கருத்துக்கள் SMED போன்ற கருவிகளைப் பயன்படுத்தி உருவாக்கச் சமநிலையை அனுமதிப்பதற்கு முக்கிய தேவையாய் இருக்கின்றன, ஆனால் ஆராய்ச்சி மற்றும் மேம்பாடு (R&D) போன்ற மற்ற செயல்பாடுகளில் அவை ஒத்ததன்மையைக் கொண்டுள்ளன. நெகிழ்தன்மை மற்றும் மாற்றுவதற்கான சாத்தியம் ஆகியவை குறிப்பிட்ட எல்லைக்குட்பட்டவை மற்றும் வெளிப்படையானவை அல்ல, மேலும் அதனால் பொதுவாக அதிக செலவாகிற ஆற்றல்வாய்ந்த முக்கிய தேவைகளாக இல்லை. மிகவும் முக்கியமாக, இந்த அனைத்துக் கருத்துகளும் பொருட்களை உருவாக்கும் நடப்பில் உள்ள பணியாளர்களால் புரிந்துகொள்ளப்படுதல், ஏற்றுக்கொள்ளப்படுதல் மற்றும் பயன்படுத்தப்படுதல் வேண்டும், மேலும் அதனால் அவர்கள் மதிப்பை விநியோகிக்கும் செயல்பாடுகளைப் பெறுவார்கள். லீனின் கலாச்சாரம் மற்றும் நிர்வாகிக்குரிய பண்புக்கூறுகள் நடப்பில் உள்ள கருவிகள் அல்லது உருவாக்கத்தில் இருக்கும் செய்முறைகள் ஆகியவற்றைவிட இயன்றவரையில் மிகவும் முக்கியமானதாக இருக்கும். தொடர்ந்த நன்மை இல்லாத லீன் கருவி செயல்படுத்தலின் பல எடுத்துக்காட்டுகள் இருக்கின்றன, மேலும் இவை பொதுவாக நிறுவனம் முழுமைக்கும் லீன் பற்றிய மோசமான புரிந்துகொள்ளல் இருப்பதால் ஏற்படுவதாகக் குறைகூறப்படுகிறது.